ΓορΓά παρεστιΓμένα: Παρενέργειες\nΟι κάθε είδους κρίσεις έχουν τις άμεσες συνέπειές τους, αλλά και τα παρακλάδια τους. Κάποια από αυτά είναι σοβαρά, άλλα απλώς αποκαλύπτουν το επίπεδο νοημοσύνης εκείνων που τα εκδηλώνουν. Σταχυολογώ από σημερινή ανάγνωση του τύπου, αφήνοντας στην άκρη συνωμοτικά, εισαγγελικά και άλλα.\nΣτις ιστοσελίδες των εφημερίδων έχουν εμφανισθεί τις μέρες αυτές διαφημίσεις για προγράμματα τηλεκατάρτισης με δόλωμα το εκπαιδευτικό επίδομα των 600 ευρώ που εξήγγειλε η κυβέρνηση για επιστήμονες. Μύρισαν ψητό και σπεύδουν. Δεν ασχολούμαι περισσότερο, δεν με ενδιαφέρει το είδος, αλλά αναρωτιέμαι αν θα μείνει κάτι σ’ αυτούς που θα διεκδικήσουν το επίδομα.\nΜια επικεφαλίδα λέει ότι δεν τίθεται θέμα προώρων εκλογών. Και μόνο η αναφορά της τελευταίας λέξης υπό τις τρέχουσες συνθήκες είναι σύμπτωμα ανίατης ψυχικής νόσου. Αλλάζω σελίδα.\nΟ καθηγητής Σωτήρης Τσιόδρας δεν έχει ανάγκη ούτε τα ‘μπράβο’ ούτε τη συνηγορία κανενός μας: έχει ατόφια επιστημοσύνη συνυφασμένη με σπάνια μετριοφροσύνη και ανθρωπιά. Δεν μιλάει από καθέδρας ή από την ασφάλεια ενός πανεπιστημιακού γραφείου. Τρέχει στην γραμμή του πυρός, είτε αυτή είναι σε καταυλισμό Ρομά στη Λάρισα είτε σε γηροκομείο της Ν. Μάκρης, και συγχρόνως έχει απαντήσεις για όλα τα ερωτήματα βασισμένες στην τρέχουσα επιστημονική βιβλιογραφία. Η ύπαρξη κάποιων κοπροκανθάρων που τον ανεβοκατεβάζουν ‘ιεροψάλτη’ δεν μειώνει σε τίποτε τον καταξιωμένο επιστήμονα. Οι κακεντρεχείς ηλίθιοι ανήκουν στην πιο επικίνδυνη κατηγορία (κατά την ταξινόμηση του Carlo Cipolla). Ανίατοι κι αυτοί.\nΤέλος, η Καθημερινή φιλοξενεί ένα μακροσκελές άρθρο του συνταγματολόγου Ν. Αλιβιζάτου με θέμα ‘Οι επιστημονικές διαφωνίες σε ώρα κρίσης’. Έχει ενδιαφέρον (δεοντολογικό θα το έλεγα), και αντιγράφω το τελευταίο του συμπέρασμα: «Όταν ιδεολογικά ανήκουμε σε άλλο χώρο και μας απασχολεί να μην ταυτιστούμε με μια «κυβέρνηση της Δεξιάς» (ή «της Αριστεράς», αναλόγως), ας διαφοροποιούμαστε σε άλλα μέτωπα, εξίσου ενδεχομένως κρίσιμα, χωρίς όμως να θέτουμε σε κίνδυνο τη ζωή εκατοντάδων αν όχι χιλιάδων συνανθρώπων μας». Χρήσιμη υπενθύμιση προς κάθε είδους αντιπολιτευομένους που ελπίζουν να αποκομίσουν πολιτικά οφέλη πάνω στις πλάτες ασθενών (ή και νεκρών).\nΑφιερωμένο όλο σε αυτόν τον Τσιόδρα και όχι μόνο. Δεν αγγελοποιούμε τον Τράγκα αλλά μια στάλα κρίση και μυαλό τη διαθέτουν οι Έλληνες.\n14 Απριλίου 2020 - 2:00 μ.μ.\nΔεν έχει νόημα να κάνουμε συγκρίσεις με το 1918 ή το 1958. Το ζητούμενο είναι να μη φτάσουμε σε τέτοιες καταστάσεις. Καλώς ή κακώς, δεν μπορούμε να συγκρίνουμε τι θα γινόταν αν δεν είχαμε εφαρμόσει εμείς τα μέτρα που εφαρμόζουμε: η σύγκριση γίνεται αναγκαστικά με τις άλλες χώρες που έπαθαν τα χειρότερα. Τα δεδομένα μέχρι τώρα δικαιώνουν την τακτική που ακολουθείται παρ' ημίν. Ελπίζουμε και ευχόμαστε να συνεχίσουμε έτσι μέχρι τέλος.\n14 Απριλίου 2020 - 10:43 μ.μ.\nΕξακολουθεί η αφιέρωση.\nΛυπηρό γεγονός η υπεκφυγή του κ.Τσιόδρα σε ερώτηση του δημοσιογράφου για τη Θεία Κοινωνία.\n15 Απριλίου 2020 - 8:03 μ.μ.\nΌχι απλώς λυπηρό γεγονός, αλλά πρόκειται περί καταντήματος...\n16 Απριλίου 2020 - 12:52 μ.μ.


Άλλος για το Nurburgring; (VIDEO) - Epitrohon\nΆλλος για το Nurburgring; (VIDEO)\nΆλλος για το Nurburgring;(VIDEO)\nΗ Stelvio Quadrifoglio μας τελείωσε…\nΦυσικά δεν μας τελείωσε κυριολεκτικά αφού το ιταλικό SUV πουλάει σαν ζεστό ψωμάκι και συνεχίζει να φέρνει χαμόγελα στο γκρούπ αλλά πλέον δεν είναι το γρηγορότερο SUV στην θρυλική αλλά πλέον πολυφορεμένη πίστα του Nurburgring. Βέβαια πάντα αναφερόμαστε στην κορυφαία έκδοση Quadrifoglio με το σούπερ μοτέρ των 2.9 λίτρων, διπλού τούρμπο σε κλασικό V έξι κυλίνδρων.\nΚαι ποιος είναι ο νέος βασιλιάς; Αυτός που μέχρι τώρα ήταν υπεράνω, δηλαδή το αφεντικό της Mercedes AMG Tobias Moers. Βλέπετε μόλις τον Μάιο που μας πέρασε ο Tobias είχε δηλώσει ότι η Mercedes δεν μπαίνει στην κόντρα και στον παραλογισμό που υπάρχει τα τελευταία χρόνια ως προς το μοντέλο που θα πετύχει ταχύτερο χρόνο στην «πράσινη κόλαση».\nΜάλιστα είχε πει ότι η AMG θα ασχολιόταν με το συγκεκριμένο θέμα μόνο με το λανσάρισμα του υπεραυτοκίνητου της AMG ONE. Παρ’ όλα αυτά η Mercedes GLC 63S είναι πλέον το ταχύτερο SUV παραγωγής γυρίζοντας το Nordschleife σε μόλις 7’49,369’’ με οδηγό τον υπεύθυνο μηχανικό ανάπτυξης της AMG Markus Hofbauer. Η συγκεκριμένη GLC φορά έναν υπέροχο κινητήρα φυσικά προσεγμένο από την AMG, 4 λίτρα σε σχήμα V8 με δύο τούρμπο και παραπλήσια ιπποδύναμη με αυτόν της Stelvio, 503 για τη Mercedes και 505 για την Alfa. Η σημαντική διαφορά όμως που μάλλον έκρινε και το νικητή σε αυτήν την άτυπη αναμέτρηση είναι η μεγάλη διαφορά στη ροπή των 2 μοτέρ, 700 Nm έναντι 600 Nm του ιταλικού SUV.\nΈχοντας δει την ανατροπή που έγινε με τη Mercedes δεν αποκλείεται να μπουν και άλλες αυτοκινητοβιομηχανίες αντίστοιχου κύρους στην «τρέλα» του Nurburgring . Περιμένουμε τη Lamborghini με την Urus ή ακόμη και την Porsche με την μελλοντική Cayenne Turbo S E-Hybrid. Και όχι μόνο εταιρίες πολυτελείας βέβαια αφού ακόμη και η Skoda θέλει να μπει και αυτή στην κόντρα των 7θέσιων SUV με το ντιζελοκίνητο Kodiaq RS.\nΆλλος για το Ring;\n63s, AMG, GLC, Mercedes, Nürburgring, stelvio Quadrifolgio, suv, Γιώργος Ζιώγας\n« Έχετε δει ηλεκτρική παλιά Ford Mustang;


Cafe Impromptu, Ashbourne - Κριτικές εστιατορίων - TripAdvisor\nAshbourne: Όλα τα εστιατόρια Cafe Impromptu: Εστιατόρια στην περιοχή\nAshbourne: Όλες οι δραστηριότητες Δραστηριότητες κοντά σε: Cafe Impromptu\nΕυρώπη Ηνωμένο Βασίλειο (UK) Αγγλία Derbyshire Ashbourne Εστιατόρια σε Ashbourne Cafe Impromptu\nΝο 10 από 71 στην κατηγορία Εστιατόρια για: Ashbourne €€ - €€€\nKαφέ, Αγγλική, Πιάτα χωρίς γλουτένη 14 Church Street, Ashbourne DE6 1AE, Αγγλία+44 7733 242255Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 208 κριτικέςΕξαιρετικό78%Πολύ καλό17%Μέτριο3%Ανεπαρκές0%Πολύ κακό0%πριν από 3 εβδομάδες“Lovelyb”πριν από 4 εβδομάδες“Good food, relaxed friend!y atmosphere”Ανοιχτό τώραΔευ - Σαβ16:00 - 00:30Όλες τις ώρες ΚΟΥΖΙΝΕΣ Kαφέ, Αγγλική, Πιάτα χωρίς γλουτένη, Κατάλληλο για χορτοφάγους, Επιλογές βίγκανΤΙΜΗ €€ - €€€ΛΕΠΤΟΜΕΡΕΙΕΣ 14 Church Street, Ashbourne DE6 1AE, ΑγγλίαΥπηρεσίαΦαγητόΑξίαΑτμόσφαιραΌλες οι λεπτομέρειες Βελτίωση αυτής της καταχώρισης\nΒαθμολογία ταξιδιωτών Εξαιρετικό163Πολύ καλό36Μέτριο7Ανεπαρκές2Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (138)Αγγλικά (208)Γλώσσα Ελληνικά (138)Αγγλικά (208)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMossy58Σέφιλντ, Ηνωμένο Βασίλειο4Η κριτική γράφτηκε πριν από 3 εβδομάδες μέσω κινητής συσκευής LovelybΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιRosemary BΝτέρμπι, Ηνωμένο Βασίλειο4516Η κριτική γράφτηκε πριν από 4 εβδομάδες Good food, relaxed friend!y atmosphereΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nDiane cΝότινγχαμ, Ηνωμένο Βασίλειο6045Η κριτική γράφτηκε 17 Απριλίου 2017 μέσω κινητής συσκευής Great staffΜετάφραση Google Ευχαριστούμε, Diane c Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBubbs1965Ashbourne, Ηνωμένο Βασίλειο7730Η κριτική γράφτηκε 12 Απριλίου 2017 μέσω κινητής συσκευής Breakfast on a cold day. ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιgmit062Ashbourne, Ηνωμένο Βασίλειο1914Η κριτική γράφτηκε 11 Απριλίου 2017 Coffee and crossaintsΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPammyPeakDistrictPeak District, Ηνωμένο Βασίλειο85Η κριτική γράφτηκε 9 Απριλίου 2017 Fantastic Staff and Wonderful FoodΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nMum22boysAshbourne, Ηνωμένο Βασίλειο4422Η κριτική γράφτηκε 6 Απριλίου 2017 Coffee and cake stop was well worth the wait.Μετάφραση Google Περισσότερα1 Ευχαριστούμε, Mum22boys marmarhenNorwich, United Kingdom5622Η κριτική γράφτηκε 23 Μαρτίου 2017 Very good coffeeΜετάφραση Google ΠερισσότεραΕυχαριστούμε, marmarhen Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιsue jRugeley, Ηνωμένο Βασίλειο353142Η κριτική γράφτηκε 22 Μαρτίου 2017 Could have been a 5Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιlesley wAshbourne, Ηνωμένο Βασίλειο98Η κριτική γράφτηκε 13 Μαρτίου 2017 μέσω κινητής συσκευής Restaurant food in a Cafe settingΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαLamplight Restaurant326 κριτικές 0,09 χλμ μακριά Market Place Fish & Chip Restaurant220 κριτικές 0,14 χλμ μακριά Anayas Premier Indian dinning254 κριτικές 0,06 χλμ μακριά Κοντινά αξιοθέαταAshbourne Tunnel89 κριτικές 0,37 χλμ μακριά St Oswald's Parish Church33 κριτικές 0,32 χλμ μακριά Ashbourne Recreation Ground & Memorial Gardens30 κριτικές 0,48 χλμ μακριά Equatorial13 κριτικές 0,11 χλμ μακριά Ερωτήσεις & ΑπαντήσειςΚάντε μια ερώτησηΛάβετε γρήγορα απαντήσεις από το προσωπικό του Cafe Impromptu και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΆκυροΕπαλήθευση: amjsrnCan I reserve a table for lunchtime as you always seem so busy?11 Μαΐου 2017|Απάντηση Δείτε 2 ακόμα απαντήσεις Απόκρυψη όλων των απαντήσεωνΕίσαστε βέβαιοι ότι θέλετε να διαγράψετε αυτήν την ερώτηση;Διαγραφή Επιβεβαίωση ΆκυροΠοια είναι η απάντησή σας;Οδηγίες δημοσίευσηςΥποβολήΆκυροΑπάντηση από: Mum22boys | Έχει υποβάλει κριτική για αυτό το κατάλυμα |Yes you can.Είσαστε βέβαιοι ότι θέλετε να διαγράψετε αυτήν την απάντηση;Διαγραφή Επιβεβαίωση ΆκυροΧρήσιμη απάντηση1ΨήφοςΌχι τόσο χρήσιμηΜετάφραση Google wilfStaffordshireAre you open for breakfasts on Sunday 11th October we are looking to book a table for 5 at 9.15.\nWilf Hodgson4 Οκτωβρίου 2015|Απάντηση Απόκρυψη όλων των απαντήσεωνΕίσαστε βέβαιοι ότι θέλετε να διαγράψετε αυτήν την ερώτηση;Διαγραφή Επιβεβαίωση ΆκυροΠοια είναι η απάντησή σας;Οδηγίες δημοσίευσηςΥποβολή\n14 Church Street, Ashbourne DE6 1AE, Αγγλία Τοποθεσία:


H N. Ιωνία λιτάνευσε το "καύχημά" της, Άγιο Γεώργιο Νεαπολίτη - ΟΡΘΟΔΟΞΙΑ INFO\nΕλλάδα 03/11/2016 / 23:31 03/11/2016\nH N. Ιωνία λιτάνευσε το “καύχημά” της, Άγιο Γεώργιο Νεαπολίτη\nΟλοκληρώθηκαν απόψε οι εορτασμοί για την μνήμη του Αγίου Γεωργίου του Νεαπολίτου. Στον Ι.Ν. Αγίου Ευσταθίου στον Περισσό, σήμερα το απόγευμα τελέστηκε μεθέορτος Εσπερινός, όπου χοροστάτησε ο Μητροπολίτης Σύρου κ. Δωρόθεος, πλαισιωμένος από τον οικείο Μητροπολίτη κ. Γαβριήλ και τον Επίσκοπο Χριστουπόλεως κ. Μακάριο.\nΑκολούθησε μεγαλειώδης λιτάνευση της εικόνας και του ιερού σκηνώματος του Αγίου Γεωργίου, με τη συμμετοχή εκατοντάδων πιστών που δημιούργησαν ένα ανθρώπινο ποτάμι και συνόδευσαν τον έφορο και προστάτη της Μητροπόλεως στους γύρω δρόμους της περιοχής.\nΜετά το πέρας της λιτάνευσης, ο κ. Γαβριήλ, τόνισε τη σημασία της σημερινής μεγαλειώδους πανήγυρης λέγοντας πως “Σήμερα ανανεώσαμε τη σχέση μας με το Θεό, καθώς αυτές τις δύσκολες στιγμές για την πατρίδα μας, χρειαζόμαστε τη δική του ευλογία”.\nΤον λόγο στη συνέχεια πήρε ο Μητροπολίτης Σύρου κ. Δωρόθεος, όπου απευθυνόμενος προς τον κ. Γαβριήλ, δήλωσε ότι “Από αύριο τόσο ο Θεοφιλέστατος Μακάριος, όσο και εγώ, επιστρέφουμε στις εστίες μας με πεπληρωμένες τις δεξαμενές της ψυχής μας, από τη φιλοξενία σας, την ευλάβεια του ιερού κλήρου σας, αλλά και από την πίστη του φιλακολούθου λαού σας. Εύχομαι ο Θεός να στηρίζει τη διακονία σας και τους πιστούς να σκέπει η Παναγία της Τήνου και ο Άγιος Γεώργιος”.\nΣε όλες τις ακολουθίες μετείχαν πατέρες της Μητροπόλεως Νέας Ιωνίας & Φιλαδελφείας, ο Δήμαρχος και τα μέλη του δημοτικού συμβουλίου, οι αντιδήμαρχοι και οι επικεφαλής των δημοτικών παρατάξεων. Ξεχωριστό τόνο έδωσε η φιλαρμονική ορχήστρα του δήμου που πλαισίωσε την λιτάνευση, καθώς και τα χορευτικά σωματεία του Νέου Ηρακλείου και των Καππαδόκων.\nΕτικέτες: ΑΓΙΟΣ ΓΕΩΡΓΙΟΣ ΝΕΑΠΟΛΙΤΗΣ ΑΓΙΟΣ ΕΥΣΤΑΘΙΟΣ ΠΕΡΙΣΣΟΥ ΕΠΙΣΚΟΠΟΣ ΧΡΙΣΤΟΥΠΟΛΕΩΣ ΜΑΚΑΡΙΟΣ ΛΙΤΑΝΕΙΑ ΣΚΗΝΩΜΑΤΟΣ ΜΗΤΡΟΠΟΛΗ ΝΕΑΣ ΙΩΝΙΑΣ ΜΗΤΡΟΠΟΛΙΤΗΣ ΣΥΡΟΥ ΔΩΡΟΘΕΟΣ Share\nΣύρου: «Σήμερα δοκιμάζεται η πίστη, η υπομονή και η επιμονή μας»\nTο ετήσιο μνημόσυνο του μητροπολίτη Λήμνου κυρού Ιεροθέου (Γαρυφάλλου)\nΗ λιτανεία του σκηνώματος του Αγίου Διονυσίου, όταν δεν υπήρχε κορονοϊός\nΔιαφορετικός ο φετινός εορτασμός του πολιούχου Ζακύνθου


Νικολέττα Τσομπανίδου: Δημοσίευσε φωτογραφία της με ξανθά μαλλιά - News - Youweekly\nΕσείς με τι χρώμα την προτιμάτε; Εμείς πάντως με κόκκινο\nΗ Νικολέττα Τσομπανίδου για αρκετό καιρό ήταν ένα από τα πιο πολυσυζητημένα πρόσωπα της τηλεόρασης, αφού κατάφερε να κερδίσει την καρδιά του Παναγιώτη Βασιλάκου στο The Bachelor. Ωστόσο, πριν το ριάλιτι δεν έμοιαζε πολύ στο πρόσωπο με το σήμερα και αυτό γιατί κάποτε είχε ξανθά μαλλιά.\nΗ Νικόλ πριν ταξιδέψει και πάλι στην Αθήνα από την Θεσσαλονίκη για να βρεθεί με τον αγαπημένο της, είχε πραγματοποιήσει στο Instagram ένα Q&A, όπου έκανε διάφορες αποκαλύψεις για τη ζωή της.\nΌταν διαδικτυακή της φίλη, την ρώτησε γιατί δεν κάνει ξανθά τα μαλλιά της, τότε της απάντησε δημοσιεύοντας φωτογραφία της από τα παλιά, όπου τα είχε ακριβώς έτσι.


Κοπή πίτας για την Chatzis Racing Team στο Kartodromo | Kartnews.gr Racing Karting Hellas\nΚοπή πίτας για την Chatzis Racing Team στο Kartodromo\nΤην παραδοσιακή πρωτοχρονιάτικη πίτα έκοψε σήμερα στο Kartodromo των Αφιδνών η Chatzis Racing Team.\nTο βρόχινο σκηνικό δεν πτόησε τους οδηγούς και τους μηχανικούς της ομάδας όπου υποδέχτηκαν το νέο έτος διασκεδάζοντας αλλά και σχεδιάζοντας τις επόμενες αγωνιστικές τους υποχρεώσεις.\nΔυναμικό το παρών του εξατάχυτου πιλότου με το ολοκαίνουργιο FA Γιάννη Σταματέλου όπου δεν σταματάει ποτέ να "ενοχλεί" τους μηχανικούς του.\nΠαρών και ο Πρωταθλητής Σωτήρης Αθανασόπουλος που αποτελεί πλέον μια από τις "σημαίες" της ομάδας όπου φήμες λένε ότι προπονείται πλέον και με εξατάχυτα!\nH παραδοσιακή Βασιλόπιτα από ότι φάνηκε αργότερα άνοιξε την όρεξη για τα καλά καθώς την θέση της πήραν τα ακόμα πιο παραδοσιακά κοψίδια για να πάει καλά η χρονιά!


Ο θύτης είμαστε εγώ κι εσύ.\nΟ θύτης είμαστε εγώ κι εσύ. Εμείς που καθημερινά βλέπουμε και δε μιλάμε. Εμείς που κοιτάμε τη δουλειά μας. Εμείς που δε μπλεκόμαστε σε ξένες υποθέσεις. Εμείς που κοιτάμε απ’ την άλλη. «Κι εκείνος πια, γιατί πήγαινε γυρεύοντας;» Ο θύτης είμαστε εγώ κι εσύ, που δε ρωτάμε το παιδί αν είναι καλά, που φοβόμαστε την οργή των γονιών. «Θα πάω εγώ τώρα να μπλέξω με την οικογένεια του άλλου;» Ο θύτης είμαστε εγώ κι εσύ. «Αθώες πλάκες κάνανε τα παιδιά, μη τα διώξουμε κι απ’ τη σχολή». Ο θύτης είμαστε εσύ κι εγώ. Που κάνουμε παιδιά και τα νομίζουμε κτήματά μας. Θυμάμαι τον αδελφό μου να ακούει από συγγενείς ότι είναι η συνέχεια του σπιτιού. Πιο μικρή νόμιζα ότι τον αγαπάνε πιο πολύ. Η ηλίθια.\nΣταμάτησα το κείμενο που γράφω, πήρα τα αδέλφια μου τηλέφωνο. Πρώτα πήρα το Νίκο. Σπουδάζει στην Κρήτη, ειρωνεία. Ο μικρός είναι άρρωστος. Του είπα ότι τον αγαπάω πολύ και πως όποτε χρειάζεται κάποιον να μιλήσει η αδελφή του είναι εδώ. Μετά πήρα τηλέφωνο την αδελφή μου. Εκεί με πιάσανε τα κλάματα. Δεν ήξερα τι να της πω. Βλέπεις έχω καιρό να της μιλήσω. Δουλειά, σπουδές και η φαμίλια δεδομένη. Να λέτε στους ανθρώπους που αγαπάτε ότι τους αγαπάτε. Να τους παίρνετε τηλέφωνο ακόμα κι αν δεν πρέπει και να τους λέτε ότι τους αγαπάτε κι είστε εδώ. Και να τους προστατεύετε. Να παλεύετε σα τα λιοντάρια για κείνους ακόμα κι αν δε συμφωνείτε με όλα όσα κάνουν, ακόμα κι αν δεν καταλαβαίνετε τι είναι ακριβώς αυτό που τους κάνει να είναι μοναδικοί.\nΟ Βαγγέλης είμαστε εσύ κι εγώ. Που μεγαλώσαμε σε περιβάλλον που το διαφορετικό δεν το πάει. Όποιο διαφορετικό. Αλλά διαφορετικό από τι; Όλοι δεν είμαστε διαφορετικοί; Πώς αλλιώς; Τι σκατά φοβάται κανείς τόσο ώστε να οδηγηθεί να κάνει τη ζωή κόλαση κάποιου άλλου. Και τώρα πώς κοιμούνται τα βράδια, ξέροντας ότι το παιδί το δολοφόνησαν; Ποιο κομμάτι της ανθρωπιάς έχασαν και πόσο μεγάλο είναι αυτό το κομμάτι; Οι δάσκαλοι; Πού ήταν οι δάσκαλοι; Και πόση σημασία έχει τελικά να κάνω όλες αυτές κι άλλες τόσες ερωτήσεις κατόπιν δολοφονίας;\nΟ Βαγγέλης δεν είμαστε εγώ κι εσύ. Γιατί ο Βαγγέλης είναι νεκρός. Γιατί τον σκοτώσαμε εγώ κι εσύ, που δεν παλέψαμε για αυτόν, όταν τον παρενοχλούσαν σε δημόσιο χώρο, οι αλήτες. Εγώ κι εσύ είμαστε οι θύτες, γιατί αντί να κατεβαίνουμε στους δρόμους και να απαιτούμε δικαιοσύνη, καθόμαστε μπροστά στο λάπτοπ και κοπανάμε πλήκτρα. Θα μπορούσα να είμαι ο Βαγγέλης αν δεν είχα αυτούς τους γονείς. Δεν είναι υπεράνω, ούτε τίποτε ακαδημαϊκοί, ούτε ξυπνήσαμε μια μέρα και τους είπα μαμά μπαμπά είμαι λεσβία, λυσσάξτε τώρα κι εκείνοι έσκισαν τα σουτιέν τους από συγκίνηση. Υπερασπίστηκαν το παιδί τους. Κι εγώ υπερασπίστηκα τους γονείς μου. Είναι κάπως αδέξια τα λόγια μου, αλλά συχωρήστε με, γιατί σας τα είπαν; Το Βαγγέλη τελικά τον έσπρωξαν στην αυτοκτονία. Του έκαναν τη ζωή ανυπόφορη. Ήθελε να σταματήσει να ανασαίνει. Γιατί σε περίπτωση που δεν έχεις καταλάβει τι σημαίνει ότι ο Βαγγέλης αυτοκτόνησε, να σου πω. Σημαίνει ότι πήρε ένα μαχαίρι και έκοψε τις φλέβες του, που σημαίνει ότι δεν ήθελε να ζει, που σημαίνει ότι νίκησε μέχρι και το ένστικτο της επιβίωσης, αν αυτό υπάρχει, που σημαίνει ότι ήταν ολομόναχος, που σημαίνει ότι παιδιά της ηλικίας του τον έπεισαν ότι καλύτερο γι’ αυτόν είναι να μην υπάρχει, που σημαίνει ότι ο Βαγγέλης πήρε ένα μαχαίρι και έκοψε τις φλέβες του.\nΟ Βαγγέλης θα μπορούσε να είμαι εγώ. Αν δεν είχα τους γονείς που έχω. Ο θύτης όμως είμαι σίγουρα εγώ που λοξοκοιτώ σε τέτοιες καταστάσεις, που τα προβλήματα μου είναι πιο σημαντικά, που στο κάτω κάτω δεν ανακατεύομαι, που φοβάμαι μη με πουν γραφική. Ο θύτης είμαστε εγώ κι εσύ.\nΌταν οι άνθρωποι δε χωρίζουν.\nΠάντα ακούμε και συζητάμε για τις επιπτώσεις που έχει το διαζύγιο δύο ανθρώπων στις ζωές των παιδιών τους. Όμως σχεδόν ποτέ δεν ακούμε ή συζητάμε για τις επιπτώσεις που έχει στη ζωή των παιδιών ο μη χωρισμός γονέων που δεν τα πηγαίνουν καθόλου καλά.\nΝα σας πω λοιπόν εγώ τη δική μου ιστορία!\nΑπό μικρή παρακαλούσα τη μητέρα μου να χωρίσει τον πατέρα μου. Όχι, ο πατέρας μου δεν είναι αυτό που θα έλεγε κάποιος κακός άνθρωπος, απλά αυτοί οι δύο άνθρωποι δεν ήταν για να είναι μαζί. Έχουν 20 χρόνια διαφορά και η μητέρα μου σίγουρα δεν είναι ευτυχισμένη. Για τον πατέρα μου δεν ξέρω ακριβώς, είναι λίγο ειρωνικό, αλλά φαίνεται καλά. Φαίνεται να ζει τη ζωή του όπως την ήθελε, όπως του είπαν ότι θα είναι, όπως έμαθε ότι θα είναι.\nΑπό τη μία, δε θα σας πω ότι ο πατέρας μου εκμεταλλεύεται τη μητέρα μου γιατί κάτι τέτοιο δεν ισχύει, απλά έχει μάθει ότι ο άντρας είναι ίσως λίγο "ανώτερος" (να το θέσω), ότι δεν ανακατεύεται με τις δουλειές του σπιτιού (εσωτερικά, γιατί εξωτερικά ασχολείται) και γενικά αυτό το απαρχαιωμένο πρότυπο. Η μητέρα μου, ναι έτσι της έμαθαν, αλλά δεν θα ήθελε να ζει έτσι και πόσο μάλλον με έναν άντρα που δεν αγαπάει. (Το αν τον αγάπησε ποτέ δεν μπορώ να το ξέρω με σιγουριά, δεν πολυήθελε αυτόν το γάμο)\nΕπομένως, εγώ από μικρή, όσο και αν ήθελαν να το κρύψουν, ήξερα ότι τα πράγματα δεν είναι ρόδινα και ότι κάτι δεν πάει καλά. Μπορεί στους άλλους να φαίνονταν όλα καλά, αλλά εγώ ήξερα βαθιά μέσα μου. Δεν υπήρχαν τσακωμοί και λογομαχίες σε τεράστιο βαθμό και προς θεού δεν υπήρχε σωματική βία, ευτυχώς! Όμως, έλεγα στη μάνα μου να κάνει κάτι που ξέρω ότι και η ίδια σκεφτόταν αρκετά συχνά, να χωρίσει/αφήσει τον πατέρα μου. Δεν το έκανε.... Μεγάλωσα λοιπόν σε ένα σπίτι που η μάνα μου ήξερα ότι είναι δυστυχισμένη και που ο πατέρας μου έμοιαζε αδιάφορος.\nΣκέφτομαι όλα αυτά που λένε για τα παιδιά που χώρισαν οι γονείς τους, με πιο συχνό το "παιδιά από διαλυμένο σπίτι". Και γω ήμουν παιδί από διαλυμένο σπίτι, το οποίο απλά δεν είχε την ταμπέλα ή τα χαρτιά αν το θέτουμε έτσι. Και είμαι σίγουρη ότι υπάρχουν πολλές τέτοιες οικογένειες ακόμη.\nΤα παιδιά λοιπόν που χώρισαν οι γονείς τους, μπορεί να ήταν στην αρχή δύσκολο για αυτούς, αλλά νομίζω ότι στις περισσότερες περιπτώσεις βρήκαν την ευτυχία και οι γονείς τους ξεχωριστά πλέον βρήκαν και αυτοί τη δική τους ευτυχία, είτε αυτό σημαίνει άλλον σύντροφο, είτε αφορά την επαγγελματική ζωή, οτιδήποτε. Όμως, τα παιδιά που ζουν σε μία οικογένεια όπως η δική μου βλέπουν τους γονείς τους να τρώγονται σχεδόν καθημερινά μετά από 20 χρόνια και να μη βρίσκει κανείς τους την ευτυχία που ίσως μπορούσε να βρει χώρια.\nΕίμαι της άποψης ότι ποτέ δεν είναι αργά να ζήσεις τη ζωή σου, αλλά δυστυχώς δεν τους βλέπω να χωρίζουν και δε μπορώ να τους πάρω από το χεράκι να τους πω τι πρέπει να κάνουν.\nΑπλά, αν είστε παιδιά ή συμπάσχετε με παιδιά χωρισμένων γονέων ή αν είστε γονείς που σκέφτεστε το διαζύγιο και την επίπτωση στα παιδιά σας, να ξέρετε ότι η δική μου άποψη είναι ότι περισσότερη ζημιά θα τους κάνει να μεγαλώσουν σε ένα σπίτι που οι γονείς πια δεν αγαπιούνται.\nΣτο πουφ της ψυχολόγου.\nΦυσικά έχω να κάνω εργασία για την Τρίτη και φυσικά δουλεύω αύριο απ’ το πρωί και φυσικά αντί να προετοιμάζομαι χαζεύω. Αρχικά να σας πω ότι ξεκίνησα ψυχοθεραπεία εδώ και τέσσερις εβδομάδες, μπορεί να είναι και πέντε, για να ξεχάσω τη Στέλλα και να σταματήσω να γράφω δακρύβρεχτα κείμενα και μαντέψτε τι; Τελικά το πρόβλημα μου δεν είναι η Στέλλα. Δηλαδή ήταν κι εκείνη αλλά μάλλον ήταν το αποτέλεσμα. Ή μάλλον η κατάληξή μας ήταν το αποτέλεσμα. Τελοσπάντων, όπως και να έχει δεν είναι εκεί το πρόβλημα πια. Όχι ότι δε τη σκέφτομαι. Αυτό είναι αλλουνού παπά ευαγγέλιο.\nΠίσω στα δικά μας. Ήρθε ο πρώτος επίσημος βαθμός μου απ’ το χειμερινό εξάμηνο. Το πρώτο μας 8άρι. Ενθουσιάστηκα, περίμενα λιγότερο. Μένουν άλλα τρία μαθήματα. Ετοιμάζομαι να κάνω και την αίτηση για το θερινό σχολείο. 6 με 18 Ιουλίου στο Πλωμάρι για όποιον ενδιαφέρεται. Ελπίζω να με πάρουν εθελοντικά στην οργανωτική για να τονώσω ολίγον και το βιογραφικό. Κοινώς κάνω οτιδήποτε άλλο εκτός από προετοιμασία για αύριο στη δουλειά και προετοιμασία για την παρουσίαση μου την Τρίτη. Ωστόσο μετά από πολύ καιρό και πολύ ψυχανάλυση νιώθω καλά. Σου λέει, ψάχνω για πράγματα που δεν υπάρχουν γι’ αυτό δεν είμαι ευτυχής. Την οποία ευτυχία έχω ερμηνεύσει λάθος.\nΗ ψυχαναλύτρια είναι γαμάτη, δεν της το λέω όμως για να μη το πάρει πάνω της. Δεν ξέρω αν είναι καλό αυτό, αλλά ποιος χρειάζεται τον υπόλοιπο κόσμο εφόσον έχει ψυχαναλυτή; Όλη τη βδομάδα μαζεύω τις μαλακίες που θέλω να κάνω και στο τέλος τις ξεφουρνίζω μία μία στην άμοιρη την Ψυχ. Έτσι και έχω σταματήσει να ρεζιλεύομαι και καταλαβαίνω σιγά σιγά τι σκατά συμβαίνει μες το ξερό μου το κεφάλι. Αν ήξερα ότι είναι έτσι, θα είχα ξεκινήσει πολύ νωρίτερα. Φυσικά αμφισβητώ την επιστήμη της, αλλά έχει υπομονή και κουράγιο και με ανέχεται. Βέβαια, την πληρώνω για να με ανέχεται οπότε αυτό μου δίνει μια αίσθηση ελέγχου της κατάσταση.\nΘυμάμαι τη δεύτερη βδομάδα, μπήκα μέσα φουριόζα (είχε προηγηθεί ένα τελευταίο τηλεφώνημα) και της ζήτησα να μου πει με ποιο τρόπο θα σταματήσω ένα συγκεκριμένο συναίσθημα που με βασάνιζε και να μου βρει ένα δεύτερο για να μη δρω πάνω σε αυτό. Η απάντησή της ήταν πως υπάρχουν τρία πράγματα που δε μπορούμε να ελέγξουμε και ένα που μπορούμε. Τα τρία, μη ρωτήσετε ποιο είναι το μακρύτερο, είναι τι νιώθουμε, τι σκεφτόμαστε και τους άλλους. Και το ένα είναι αυτό που κάνουμε. Έτσι όταν θέλω να αποφύγω να δράσω πάνω σε συγκεκριμένα συναισθήματα, για τα οποία δεν ευθύνομαι αφού δεν τα ελέγχω, εφαρμόζω μια εκ διαμέτρου αντίθετη δράση. Εν παραδείγματι, θες να σπάσεις το κεφάλι του αδελφού σου; Προφανώς κάτι τέτοιο θα έχει σοβαρές συνέπειες, ΕΙΝΑΙ ΕΠΟΜΕΝΩΣ ΚΑΤΙ ΠΟΥ ΔΕΝ ΠΡΕΠΕΙ ΝΑ ΚΑΝΕΙΣ, βάλε μουσική και χόρεψε, πήγαινε για τρέξιμο, γέμισε το ημερολόγιό σου μουτζούρες, συγχρωτίσου με κόσμο κλπ κλπ.\nΦτάσαμε στην τωρινή εβδομάδα. Αυτή τη βδομάδα έκανα διάφορα πράγματα μόνο για μένα. Ξεκινούσαν και τελείωναν σε εμένα, η Ψυχ. είπε ότι αυτό φαινόταν και είχε σαν αποτέλεσμα να φαίνομαι πολύ όμορφη στη συνεδρία μας. Εξακολουθώ να πιστεύω ότι όταν μου λέει καλό λόγο το κάνει επειδή την πληρώνω, ωστόσο μιλήσαμε λίγο και για το ότι δεν έχω τι να τα κάνω τα καλά λόγια. Αλλά κι αυτό χρήζει μεγάλης κουβέντας. Λένε ότι χρειάζεσαι μερικές εβδομάδες για να χωνέψεις τη γνώση. Έτσι απ’ την δεύτερη εβδομάδα στο σήμερα αντί να υπομένω και να σκέφτομαι ότι θα πάω στην Ψυχ. και θα πω αυτό που σκέφτομαι, πήρα το βραδινό μου μπάνιο και ύστερα καθώς στέγνωνα τη χαίτη μου ήρθε. Έβαλα μουσική κι άρχισα να χορεύω με το νυχτικό και τα μισοβρεγμένα μαλλιά. Ούτε ξέρω πόσο καιρό είχα να το κάνω αυτό. Όχι απλώς μου έφυγε το βάρος απ’ το στέρνο αλλά ένιωσα και σέξι, δυνατή, όμορφη, σε επαφή με το κορμί μου κλπ κλπ.\nΕίναι γαμάτη η ψυχαναλύτρια μου, παρόλο που νιώθω λίγο σα να περπατάω πάνω σε κινούμενο έδαφος και παρόλο που έχουμε πολύ δρόμο μπροστά μας ακόμα, αρχίζω να βρίσκω τον εαυτό μου. Δεν ξέρω πως ακριβώς είναι αυτός ο εαυτός αλλά αρχίζω να θυμάμαι κομμάτια αυτού που θα ήθελα να είμαι και να δρω προς αυτά. Κι αυτό το αίσθημα του τα καταφέρνω και σιγά σιγά προχωράω, δεν πειράζει αν είναι αργά τα βήματα, δεν παίζεται. Πάω να χορέψω γιατί έχασα πολύ χρόνο.\nΠρόσφατα παρακολούθησα ένα διαδικτυακό μάθημα στο coursera.org. Για όσους δεν το γνωρίζουν, είναι ένα εξαιρετικό site όπου μπορεί ο καθένας να βρει μια μεγάλη ποικιλία από μαθήματα και να τα παρακολουθήσει δωρεάν. Υπάρχει η δυνατότητα να αποκτήσει κάποιος και βεβαίωση παρακολούθησης..με ένα μικρό αντίτιμο βέβαια.\nΤο μάθημα που παρακολούθησα ονομάζεται "Learning how to learn" και -όπως λέει και ο τίτλος του- σου μαθαίνει εύκολους τρόπους για να μαθαίνεις και να θυμάσαι νέες πληροφορίες. Το βρήκα αρκετά ενδιαφέρον! Το παρακάτω κείμενο αποτελεί τη δεύτερη εργασία που έπρεπε να παραδώσω για την ολοκλήρωση του μαθήματος. Ζητούμενο ήταν να δείξουμε με κάποιο τρόπο ότι κατανοήσαμε τουλάχιστον τρεις από τις μεθόδους που διδαχτήκαμε και να προτείνουμε τρόπους εφαρμογής τους. Διάλεξα να γράψω μια ιστορία που θα ήταν κατανοητή τόσο στους ενήλικες όσο και σε μικρά παιδιά. Το μάθημα ήταν στα αγγλικά οπότε και η εργασία έπρεπε να είναι στην ίδια γλώσσα. Ελπίζω να σας δώσει μια μικρή γεύση από αυτά που έμαθα και ίσως και ένα κίνητρο να παρακολουθήσετε το συγκεκριμένο μάθημα ή τουλάχιστον να εγγραφείτε στο coursera και να παρακολουθήσετε ένα μάθημα πιο κοντά στα ενδιαφέροντά σας. Βέβαια, θεωρώ ότι οι εύκολες τεχνικές μάθησης και το να μάθουμε πώς ακριβώς λειτουργεί ο εγκέφαλος και η μνήμη μας είναι χρήσιμα εργαλεία για όλους!


Λιθίαση | Ιωάννης Σδρένιας\nHome » Λιθίαση\nΣχηματισμός λίθων στο ουροποιητικό\nΗ λιθίαση είναι η τρίτη συχνότερη πάθηση του ουροποιητικού μετά τις ουρολοιμώξεις και τις παθήσεις του προστάτη. Οι λίθοι του ουροποιητικού χωρίζονται σε αυτούς που είναι φλεγμονώδους αιτιολογίας, σε αυτούς που δεν ευθύνεται η φλεγμονή για τη δημιουργία τους, σε αυτούς που είναι αποτέλεσμα φαρμακευτικής αγωγής και σε αυτούς που είναι γενετικής αιτιολογίας.\nΤο συχνότερο σύμπτωμα είναι ο κολικός του νεφρού (δυνατός πόνος στον πάσχοντα νεφρό), που αν δε περάσει μόνος του, μπορεί να οδηγήσει τον ασθενή στα επείγοντα κάποιου νοσοκομείου για θεραπεία.\nΈνας ασθενής, που θα εμφανίσει λιθίαση και θα αντιμετωπισθεί γι’ αυτή, έχει 50% πιθανότητες να ξαναδημιουργήσει λίθο.\nΗ διάγνωση γίνεται με εργαστηριακές (γενική ούρων) και απεικονιστικές εξετάσεις (ακτινογραφία, υπερηχογράφημα, αξονική τομογραφία, ενδοφλέβιος πυελογραφία).\nΗ θεραπεία μπορεί να είναι από μια απλή φαρμακευτική αγωγή ή εξωσωματική λιθοτριψία, μέχρι και ακόμη να χρειαστεί να οδηγηθεί ο ασθενής στο χειρουργείο για επεμβατική αφαίρεση του λίθου. Στην τελευταία περίπτωση, ανάλογα με την εντόπιση του λίθου (νεφρός ή ουρητήρας), αποφασίζεται και ο τρόπος προσπέλασης και αφαίρεσης ή κατακερματισμού του λίθου.\nΤα τελευταία χρόνια, με την πρόοδο της τεχνολογίας, οι ουρολόγοι έχουν πολύτιμα εργαλεία στα χέρια τους, όπως το Laser, οι υπέρηχοι και τα κρουστικά κύματα (Lithoclast).


Τζούλια Νόβα: Γύρισε σελίδα στην προσωπική της ζωή μετά από το χωρισμό της | Hello Magazine\nΤζούλια Νόβα: Γύρισε σελίδα στην προσωπική της ζωή μετά από το χωρισμό της\nΑποφασισμένη να γυρίσει σελίδα στην προσωπική της ζωή μετά από τον οριστικό χωρισμό της από τον Γιάννη Μάρκου, είναι η Τζούλια Νόβα. Όπως αποκάλυψε στην εφημερίδα On Time υπάρχει νέος άνδρας στη ζωή της. «Στα προσωπικά μου υπάρχει ένα φλερτ, θα δείξει ο χρόνος αν θα εξελιχθεί σε σχέση», αποκάλυψε η ίδια. Ο πρώην σύντροφος […]\n26 ΑΥΓΟΥΣΤΟΥ 20 - 10:59\nΑποφασισμένη να γυρίσει σελίδα στην προσωπική της ζωή μετά από τον οριστικό χωρισμό της από τον Γιάννη Μάρκου, είναι η Τζούλια Νόβα. Όπως αποκάλυψε στην εφημερίδα On Time υπάρχει νέος άνδρας στη ζωή της. «Στα προσωπικά μου υπάρχει ένα φλερτ, θα δείξει ο χρόνος αν θα εξελιχθεί σε σχέση», αποκάλυψε η ίδια.\nΜάλιστα, στην ίδια συνέντευξη τόνισε ότι αφού ολοκληρώσει τις καλοκαιρινές διακοπές της, θα αναζητήσει νέο σπίτι. «Θα ξεκινήσω από Σεπτέμβρη να ψάχνω σπίτι στα βόρεια προάστια. Μ’ αρέσουν πολύ τα βόρεια. Είμαι σε μια περίοδο πολύ ήσυχη. Πήγα Ουκρανία, είδα τους δικούς μου, πήγα διακοπές Ολλανδία, Άμστερνταμ, Χάγη, Σλοβενία, Κέρκυρα. Επίσης Κεφαλονιά, Αίγινα, Παξούς. Πήγα παντού φέτος, το ευχαριστήθηκα. Τώρα είμαι στη Σαντορίνη με φίλους και περνάμε υπέροχα. Μετά λέμε μήπως πεταχτούμε καμιά Μύκονο. Θα δούμε».\nΌσο για τη σχέση της σήμερα με τον πρώην σύντροφό της, Γιάννη Μάρκου, δήλωσε: «Με τον Γιάννη ευτυχώς πολύ καλύτερα. Πλέον, του έφυγε ο έντονος θυμός και οι έντονες εκρήξεις. Από ό,τι ξέρω πρέπει να έχει δεσμό, οπότε όλα καλά».\nΠΕΡΙΣΣΟΤΕΡΑ ΓΙΑ ΤΖΟΥΛΙΑ ΝΟΒΑ, ΧΩΡΙΣΜΟΣ\nΟ πρίγκιπας Αλβέρτος απαντά για την πριγκίπισσα Σαρλίν: «Δεν έφυγε επειδή θύμωσε μαζί μου!» Η Τζούλια Νόβα αποκάλυψε το φύλο του μωρού και πήρε θέση για τα αρνητικά σχόλια στα social media H συγκλονιστική ανάρτηση της Τζούλια Νόβα: «Κάποιοι μου ευχήθηκαν να χάσω την αθώα ψυχή που κυοφορώ» Η Τζούλια Νόβα απάντησε στα σχόλια για τη μπλούζα με το σφυροδρέπανο που προκάλεσε αντιδράσεις Άννα Βίσση: Η αποκάλυψη για τον χωρισμό της με τον Νίκο Καρβέλα


ΔΕΙΤΕ ΤΑ ΣΤΡΩΜΑΤΑ> Advance Prime\nΧάρη στη νέα, εξελιγμένη τεχνολογία ελατηρίων προοδευτικής στήριξης Progressive Technology, τα στρώματα της σειράς αναγνωρίζουν έξυπνα τα πιο βαριά σημεία του κάθε σώματος και το στηρίζουν με τρόπο μοναδικό. Παράλληλα, διαθέτουν ενσωματωμένα στο στρώμα ανωστρώματα Topper Inside που αγκαλιάζουν ιδανικά κάθε διαφορετικό τύπο σώματος με τα πλέον καινοτόμα υλικά άνεσης Hyper Active Fill υπό την αιγίδα της Aegis Shield, της κορυφαίας ασπίδας προστασίας του υφάσματος. Οι καθαρές γραμμές του υφάσματος, ο απέριττος αλλά δυναμικός σχεδιασμός του σε Violet αποχρώσεις, αναδεικνύουν την απαράμιλλη ιταλική φινέτσατου. Ανακαλύψτε τις 4 εξαιρετικές επιλογές σε 2 διαφορετικές τεχνολογίες στήριξης, αποκλειστικά από τη Media Strom.\nΟ ύπνος αποτελεί "βαρόμετρο" για τη διάθεση και την υγεία. Μετά από έναν ποιοτικό νυχτερινό ύπνο, ο οργανισμός ανακτά τις δυνάμεις του και κάθε κύτταρό του αναζωογονείται για να μπορεί να ανταπεξέλθει στις απαιτήσεις της επόμενης ημέρας. Γι΄αυτό, είναι σημαντικό κατά τη διάρκεια του ύπνου, το κάθε σημείο της σπονδυλικής στήλης να στηρίζεται εξατομικευμένα. Στην ύπαρξη αυτού του ιδανικού σημείου ισορροπίας άνεσης και στήριξης, οφείλει τη δημιουργία της η συλλογή Advance Prime.Επιπλέον…•\tGo-Up Springs, ψηλότερα ελατήρια για άριστη στήριξη και αξεπέραστη αντοχή.• Side Support Plus, περιμετρική ζώνη υποστήριξης για ασφάλεια και λειτουργικότητα.• Total Health Protection, ολοκληρωμένο σύστημα υγιεινής για καθαρό και υγιεινό περιβάλλον ύπνου.• Pumping Effect, δυνατότητα αναπνοής για φρεσκάρισμα των υλικών και υγιεινή.• Progressive Function, προοδευτική λειτουργία υλικών για ξεκούραση και χαλάρωση των μυών.\n2σε1 στρώμα και ανώστρωμα μαζί για άνεση και διαρκή αναζωογόνηση.Απολαύστε την άνεση που ταιριάζει στο δικό σας σώμα, επιλέγοντας μεταξύ των διαφορετικών ανωστρωμάτων που ενσωματώνονται στα προϊόντα, χαρίζοντας διαφορετική αίσθηση. Τα προηγμένα ανωστρώματα, σχεδιασμένα για την ενίσχυση της έξυπνης τεχνολογίας στήριξης, αγκαλιάζουν κάθε καμπύλη του σώματος και παρέχουν διαρκή αναζωογόνηση. Αποτέλεσμα; Οι ιστοί αναδομούνται, η μνήμη αναδιοργανώνεται και διασφαλίζεται η πνευματική διαύγεια.\nΗ ανίκητη ασπίδα υγείας για υγιεινή και προστασία σε απόλυτο βαθμό.Η αντιμικροβιακή, αντιμυκητιακή και αντιβακτηριακή επεξεργασία Aegis του υφάσματος εξασφαλίζει την προστασία του χρήστη κατά τη διάρκεια του ύπνου και την αδιάκοπη κυκλοφορία φρέσκου αέρα καθώς, με μηχανικό τρόπο, εξουδετερώνει κάθε μορφή "μικροσκοπικού απρόσκλητου επισκέπτη" στο κρεβάτι σας.\nΗ έξυπνη τεχνολογία στήριξης που "διαβάζει" ξεχωριστά τον κάθε σωματότυπο.Για πρώτη φορά στην Ελλάδα, η έξυπνα εξατομικευμένη τεχνολογία προοδευτικής στήριξης, βοηθά το στρώμα να αναγνωρίζει και να αντιδρά ακαριαία στην κάθε κίνηση του σώματος. Χάρη στην τεχνολογία αυτή, αυξάνει η σκληρότητα των στρωμάτων όσο εφαρμόζεται σε αυτά βάρος, χωρίς να αυξάνει η αντίδραση σε αυτό! Έτσι, σωματότυποι διαφορετικής διάπλασης ή σημεία του σώματος με διαφορετικό βάρος σε γυναίκες και άνδρες, απολαμβάνουν τον ίδιο υψηλό βαθμό στήριξης.\nΤα πλέον καινοτόμα υλικά άνεσης για ασύγκριτη αίσθηση.Τα ευγενέστερα φυσικά και εργαστηριακά υλικά χαρίζουν άνεση και μοναδική αίσθηση που ξεπερνά την κατηγορία τους. Τα υλικά που περιλαμβάνουν τα στρώματα της συλλογής όπως το Memory Breeze, το Memory VE και το Latex Ultra, σας διασφαλίζουν ασύγκριτο αγκάλιασμα κάθε καμπύλης του σώματος, ενισχύοντας τη λειτουργία της προοδευτικής σημειακής στήριξης. Επιπλέον, απολαμβάνετε απόλυτη υγιεινή χάρη στις υψηλές δυνατότητες αναπνοής τους.


"World Party Reloaded": Πότε επιστρέφει στις οθόνες μας; | fthis.gr\n"World Party Reloaded": Πότε επιστρέφει στις οθόνες μας;\nΤρίτη 30 Σεπτεμβρίου 2014, 17:00\n- Τελευταία ενημέρωση: 23/07/2016, 03:17\nΤράβηξαν αμέτρητες φωτογραφίες, πήδηξαν από γκρεμούς, κολύμπησαν με καρχαρίες, έκαναν ελεύθερη πτώση, σούμο, σαφάρι, μεταμορφώθηκαν σε ροκ σταρ… Και τι δεν έκαναν την περσινή σεζόν ο Σάκης Τανιμανίδης και ο Γιώργος Μαυρίδης!\nΣτο «World Party Reloaded», θα θυμηθούμε αυτές τις στιγμές από τα ταξίδια τους, θα δούμε όσα δεν είδαμε και θα απολαύσουμε τα «τρελά» σχόλια των συντελεστών της εκπομπής για τις περιπέτειες που έζησαν και τις αξέχαστες εμπειρίες τους. Όλα αυτά σε εννέα δόσεις, με την πρώτη να «καταβάλλεται» την Τρίτη 7 Οκτωβρίου στις 23:00.\nΤο «πάρτυ» όμως δεν σταματάει εδώ! Οι μπαταρίες φόρτισαν, οι χάρτες ξεδιπλώθηκαν,τα σακίδια γεμίζουν και οι δύο συνοδοιπόροι είναι έτοιμοι για νέες προκλήσεις. Μογγολία, Λάος, Βιετνάμ και Καμπότζη είναι μερικοί από τους νέους προορισμούς που θα επισκεφθούν.Στο «World Party Reloaded» θα πάρουμε μία σύντομη γεύση από τις νέες εξορμήσεις, γιατί όταν πρόκειται για τον Σάκη και τον Γιώργο, καλό είναι να είμαστε πάντα προετοιμασμένοι…\n«Το ταξίδι είναι ανάμνηση. Είναι αυτό που σου μένει, όχι την ώρα που είσαι εκεί, αλλά οι εμπειρίες που έζησες και θα σε ακολουθούν για πάντα! Καθίστε αναπαυτικά, πάρτε ποπ κορν, μπύρες και πάνω απ’ όλα φίλους και απολαύστε μαζί μας τις αξέχαστες στιγμές του “World Party”. Εεε… ρίξτε και καμιά προσευχή, γιατί την ίδια στιγμή, το πιο πιθανό είναι να ετοιμαζόμαστε να πηδήξουμε από κανέναν γκρεμό στην άκρη του κόσμου!»\n«Το ταξίδι για εμάς είναι γνωριμίες και κάναμε πάρα πολλές πέρσι! Η επαφή με τους ντόπιους είναι κάτι που αξίζει να θυμηθούμε ξανά…\nΑυτή την περίοδο αφήνουμε την Ελλάδα και ξεκινάμε ένα ακόμα πιο μεγάλο ταξίδι στις γωνιές του πλανήτη, για τα γυρίσματα της νέας σεζόν του “World Party”. Τι μας περιμένει (εμάς και εσάς) δεν μπορούμε καν να το φανταστούμε, αλλά ξέρουμε σίγουρα ότι θα είναι κάτι διαφορετικό!»\n«World Party Reloaded»: Από την Τρίτη 7 Οκτωβρίου και κάθε Τρίτη, στις 23:00.\nΣάκης Τανιμανίδης: Αυτή είναι η εκπομπή που θέλει να παρουσιάσει! (Video)\nΤο World Party επιστρέφει στην τηλεόραση: Δεν φαντάζεστε ποιοι θα είναι οι παρουσιαστές\nΣάκης Τανιμανίδης - Χριστίνα Μπόμπα: Μαζί στη ζωή μαζί και στην τηλεόραση! Δεν φαντάζεστε ποια εκπομπή συζητούν να παρουσιάσουν μετά τον γάμο τους\nΤο ραβασάκι: Αυτή η εκπομπή σημειώνει υψηλά νούμερα τηλεθέασης ακόμα και στην… επανάληψη!\nΜας ξάφνιασε: Ο Σάκης Τανιμανίδης παρουσιάζει το Survivor και θυμάται την εποχή του "World Party"\nWORLD PARTY ALPHA\nWORLD PARTY ALPHA 2014\nΗ Γη της Ελιάς - Επόμενα επεισόδια: Η Αθηνά εξομολογείται στον Ιάκωβο τα πάντα\nΤηλεθέαση: Η μάχη στην prime time την Τρίτη (25/01)